**ELŐTERJESZTÉS**

**a Bűnmegelőzési, Közbiztonsági és Közrendvédelmi Bizottság**

**2025. szeptember 22-i ülésére**

**Javaslat a polgárőr egyesületek támogatási kérelmének elbírálására,**

**éves eredményességi támogatás elosztására**

Szombathely Megyei Jogú Város Önkormányzata a 2025. évi költségvetésében 2 M Ft-ot hagyott jóvá a városban működő polgárőr egyesületek támogatására. A bizottság a 2025. március 24-i ülésén a 20/2025. (III.24.) BKKB számú határozatában elfogadta a Szombathelyen működő polgárőrségek részére adandó támogatás elosztásának módját.

A támogatást igénylő egyesületek az „Önkormányzati Támogatási Rendszer” digitális felületére határidőn belül feltöltötték az alaptámogatás iránti kérelmüket. Az egyesületek kérelmei minden szükséges információt, valamint a szükséges nyilatkozatokat is tartalmazták. A névjegyzékek alapján az egyesületek összesen 530.000,- Ft alaptámogatásra voltak jogosultak, amely 2025. május 21-én kiutalásra került a bizottság 27/2025. (IV.28.) BKKB számú határozatában foglaltak szerint.

|  |  |  |
| --- | --- | --- |
| **Polgárőr szervezet neve** | **Létszáma** | **Létszám alapján számolt alaptámogatás Ft-ban** |
| Claudius Polgárőr Egyesület | 50 | 250.000,- |
| Gyöngyöshermán-Szentkirályi Polgárőrség | 26 | 130.000,- |
| Klapka György Lovas Polgárőr és Hagyományőrző Egyesület | 14 | 70.000,- |
| Százhold Polgárőr Egyesület | 16 | 80.000,- |
| **Összesen** | **134** | **530.000,-** |

Az eredményességi támogatás alapja az egyesületek által végzett éves tevékenység, melyről a támogatást igénylő polgárőr egyesületek a bizottság által javasolt éves beszámolójelentést készítenek és azt kérelmükkel az Önkormányzati Támogatási Rendszerbe feltöltik.

A támogatást igénylő három egyesület az „Önkormányzati Támogatási Rendszer” digitális felületére határidőn belül feltöltötték az eredményességi támogatási kérelmüket és az éves beszámolójukat. Az egyesületek kérelmei minden szükséges információt, valamint a szükséges nyilatkozatokat is tartalmazták. Az egyesületek beszámolóiban szereplő szolgálati óraszámok megküldésre kerültek a Szombathelyi Rendőrkapitányság részére, előzetes kontroll céljából. Az egyesületek a tavaly kapott támogatásokról határidőre elszámoltak, így a támogatás elbírálásának akadálya nincs.

A már létszám alapú támogatást sem igénylő Szombathelyi Polgárőr Egyesület, valamint a létszám alapú támogatást még igénylő egyesületek közül a Százhold Polgárőr Egyesület nem nyújtott be beszámolót és kérelmet.

Az eredményességi támogatásokra felosztható keretösszeg: 1.470.000,- Ft.

Az előterjesztés 1. számú mellékletét képező táblázatban kimutatásra került, hogy az egyes egyesületeket a bizottság 27/2025. (IV.28.) BKKB számú határozata alapján mennyi támogatás illeti meg az éves tevékenységi időszakról (2024.09.01-2025.08.31.) szóló beszámoló alapján számított eredményességi támogatásként.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. szeptember 17.**

**(: Kelemen Krisztián :)**

a Bizottság elnöke

**HATÁROZATI JAVASLAT**

**……/2025. (IX.22.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a *„Javaslat a polgárőr egyesületek támogatási kérelmének elbírálására, éves eredményességi támogatás elosztására”* című előterjesztést, és javasolja a polgármesternek, hogy a polgárőr egyesületeknek az alábbi táblázatban szereplő támogatási összegeket biztosítsa eredményességi támogatásként az önkormányzat 2025. évi költségvetéséről szóló 4/2025. (II.28.) önkormányzati rendelet 13. melléklet „Egyéb, más ágazathoz nem sorolható intézmények és feladatok kiadásai” táblázatban szereplő „Polgárőr szervezetek támogatása” sora terhére.

|  |  |
| --- | --- |
| **Polgárőr szervezet neve** | **Eredményességi támogatás Ft-ban** |
| Claudius Polgárőr Egyesület | …………………….. |
| Gyöngyöshermán-Szentkirályi Polgárőrség | …………………….. |
| Klapka György Lovas Polgárőr és Hagyományőrző Egyesület | …………………….. |
| **Összesen** | **1.470.000,-** |

**Felelős:** Dr. Nemény András polgármester

Dr. Horváth Attila alpolgármester

Kelemen Krisztián, a Bizottság elnöke

(A végrehajtás előkészítéséért:

Dr. Holler Péter, a Hatósági Osztály vezetője

Stéger Gábor, a Közgazdasági és Adó Osztály vezetője)

**Határidő:** 2025. október 17. a támogatási szerződések megkötésére